**Love factory**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Economia e o chestiune

De care nu ţin seamă,-mi pare-o cursă,

Menită să ne schimbe existenţa,

Deşi se fac anunţuri dinspre bursă

C-ar fi crescut cotaţiile. Brokeri

Aleargă, vând şi cumpără, sărmanii,

Nu vor s-accepte altă raţiune

Ce n-ar avea în centrul sferei banii.

Iubite, ce afacere prosperă

Avem noi doi, din toate celelalte

Se distanţează... Cota bursieră

Plasează-n top valorile înalte.

- Economia ştiu că se bazează

Pe calcule exacte şi prognoză,

Urcă, coboară sau ades e-n criză,

E foarte greu să-i pui o diagnoză.

Bursa te poate ridica în topuri,

Dar când ajungi pe crestele înalte

Te prăbuşeşti în gol fără speranţa

Că vin asociaţii să te salte.

Noi dezvoltăm un alt sistem valoric

Plasând tandreţea şi loialitatea

Pe locu-’ntâi şi tocmai de aceea

Suntem în top urmând prosperitatea.

Liliana Trif Ioan Grigoraș